jkorsvik/nowiki_second_scrape_merged huggingface dataset:
Hans Aanrud

Hans Aanrud (født 3. september 1863, død 11. januar 1953) var en norsk forfatter.
Han ble født på gården Aanrud i Auggedalen i Vestre Gausdal. Han var flittig og dyktig på skolen, og begynte å studere jus, men gikk senere over til filologi. Etter utdanningen jobbet han blant annet som huslærer, kritiker i ulike aviser, teatersjef, litterær dramaturg og foreningsformann. 
I 1887 debuterte Aanrud som forfatter i Nyt Tidsskrift med fortellingen «Hvordan Vårherre fikk høyet til Asmund Bergemellom», og senere kom han med en rekke novellesamlinger, for eksempel Fortellinger (1891), En vinternatt og andre fortellinger (1896) og Fyrabendsarbeide (1921). Han skrev også fem barnebøker; Storkarer (1896), Sidsel Sidsærk og andre kjerringemner (1903), Småfe (1906), Sølve Solfeng (1910) og En odelsbonde og andre fortellinger for barn (1917), samt tre komedier; Storken (1895), Høyt til hest (1901) og Hanen (1906). 
Hans Aanrud var gift med Wilhelmine Schjoldager fra Bergen, og de hadde to døtre. De bodde på Langset- og Byrud gård fra årshundreskiftet og fram til 1929. Aanrud bodde hos den ene av dem i Lyngdal gjennom hele krigen, og kom seg dessverre ikke til Gausdal da han i 1943 ble 80 år og hedret med stor fest i Auggedalen. 
Aanrud gjorde Gausdal kjent fordi det var nettopp her handlingen i det meste han skrev gikk for seg, selv om det aldri ble direkte nevnt i tekstene. Men alle visste at Aanrud var en hjemstedsdikter, så leserne ble likevel kjent med bygda gjennom det han skrev. 
Hans Aanrud døde i 1953, nesten 90 år gammel, frisk og aktiv til det siste. Wilhelmine (døde i 1929) og Hans Aanrud er gravlagt på Langset kirkegård i Eidsvoll.


== Referanser ==


== Eksterne lenker ==
(en) Hans Aanrud – kategori av bilder, video eller lyd på Commons 
(en) Hans Aanrud – galleri av bilder, video eller lyd på Commons 
(en) Hans Aanrud på Internet Movie Database 
(no) Hans Aanrud hos Nationaltheatret 
(no) Publikasjoner av Hans Aanrud i BIBSYS
(no) Søkbar digitalkopi av Hans Aanrud: Fortellinger i utvalg (utgitt av Aschehoug 1998)
(no) Digitaliserte bøker av Aanrud og om Aanrud hos Nasjonalbiblioteket.
Fylkesvei 708

Fylkesvei 708 (Fv708) går mellom Melhus sentrum og Korsvegen i Melhus. Veiens lengde er 20,5 km.
Den tar av fra europavei 6 i Melhus og går sørover på vestsiden av Ånøya til Korsvegen.
Før 1. januar 2010 var veien riksvei, etter at regionsreformen trådte i kraft har den status som fylkesvei.


== Kommuner og knutepunkter ==


=== Trøndelag fylke ===

MelhusHølondvegen 

SkaunHølondvegen 

MelhusHølondvegen 


== Bilder ==

		


== Eksterne lenker ==
Vegvesenets vegkart

(no) Statens vegvesen – trafikkmeldinger Fv708
(no) Statens vegvesen – trafikkmeldinger
Fylkesvei 709

Fylkesvei 709 (Fv709) går mellom Børsa og Hove i Skaun. Veiens lengde er 14,1 km.
Den begynner ved Børskrysset på europavei 39 og går sørover til Hove der den møter fylkesvei 708.
Veien gikk tidligere fra Nybrua, nå fylkesvei 800  («gamle E39»). Da den nye motortrafikkveien ble åpnet ble strekningen mellom Nybrua og Børskrysset nedgradert til fylkesvei 803.
Før 1. januar 2010 var veien riksvei, etter at regionsreformen trådte i kraft har den status som fylkesvei.


== Kommuner og knutepunkter ==


=== Trøndelag fylke ===

Skaun


== Eksterne lenker ==
Vegvesenets vegkart

(no) Statens vegvesen – trafikkmeldinger Fv709
(no) Statens vegvesen – trafikkmeldinger
Vestre Svartisen

Vestre Svartisen er den nest største isbreen på Norges fastland.


== Se også ==
Svartisen
Liste over norske isbreer
Østre Svartisen

Østre Svartisen er den fjerde største isbreen på Norges fastland.


== Se også ==
Svartisen
Liste over norske isbreer
Myklebustbreen

Myklebustbreen (Snønipbreen) er den syvende største isbreen på Norges fastland. Den kalles også Snønipbreen på grunn av nunataken Snønipa (1827 moh.) som står opp av isbreens sydligste del. Breen har navn etter den dype v-dalen Myklebustdalen som ligger oppunder breen mot vest. 
Øst for breen ligger Oldedalen og Oldevatnet, mens den i syd avgrenses av Haugadalen som derved skiller den fra Jostedalsbreen.


== Se også ==
Liste over norske isbreer


== Eksterne lenker ==
toppomania - info om Snønipa
Okstindbreen

Okstindbreen er den åttende største av isbreene på Norges fastland. Breen ligger like ved grensen mot Sverige i Hemnes kommune i Nordland. Breen grenser til fjellkjeden Okstindan i øst, med Nordland fylkes høyeste punkt, Oksskolten. I 1910 dekket den et areal på 76 km².


== Referanser ==


== Se også ==
Liste over norske isbreer


== Eksterne lenker ==
Den norske turistforenings forslag til vandreruter på og omkring breen
Øksfjordjøkelen

Øksfjordjøkelen (nordsamisk: Ákšovuonjiehkki) er ei isbre mellom Loppa og Kvænangen kommuner i Troms og Finnmark. Den har et areal på 41 km² og er den 10. største isbreen i Skandinavia.
Det høyeste punktet på breen har tidligere vært oppgitt som 1204 moh, men dette er pr. 6. april 2013 ajourført til 1191 meter over havet. Dette er fortsatt det høyeste punktet i Finnmark. Breens laveste punkt er omkring 330 moh. Breen har navn etter Øksfjorden, som ligger i øst. Vest for breen ligger Langfjorden. I sør ligger Jøkelfjorden og Isfjorden. 
Primærfaktoren på 1119 meter er blant de 50 høyeste i Skandinavia.


== Se også ==
Norges isbreer
Fjell i Finnmark
Liste over fjell i Skandinavia


== Fotnoter ==


== Referanser ==
Harbardsbreen

Harbardsbreen er en av de største isbreene på Norges fastland. Breen ligger omtrent 4 km nordvest for DNTs turisthytte Nørdstedalseter, breen henger sammen med den mindre Fortundalsbreen. 
Breen hadde i august 2010 et såkalt jøkulhlaup, da en isdemning som holdt tilbake en sjø ved breen brast. Store mengder brevann strømmet ut av breporten og inn i et nærliggende vannmagasin til Hydro Energi, og ut i hovedløpet av Fortundalselvi. Tilsammen ble det i perioden 4. – 7. august 2010 tappet ca. 5,5 mill. m³ vann fra bresjøen.


== Referanser ==


== Se også ==
Liste over norske isbreer
Sulitjelmaisen

Sulitjelmaisen (lulesamisk: Sálajiegŋa) er en isbre som dekker store deler av Sulitjelmamassivet på grensen mellom Norge og Sverige. Med et areal på 44 km² er den Skandinavias niende største isbre.
Flateinnholdet er fordelt med 3/4 på norsk side og 1/4 på svensk side. Øst for Sulitjelmaisen ligger Stuorrajiegŋa, som er Sveriges største isbre. En fjellrygg som på det smaleste er under 500 m bred, skiller disse isbreene.
Ved bunnen av Sulitjelmaisen, øst for det navnløse vannet (879 moh.) som Lájrrojåhkå kommer fra, har Tarfala forskningsstation en målestasjon for glasiologiske og meteorologiske målinger.


== Fotnoter ==


== Se også ==
Liste over norske isbreer
Spørteggbreen

Spørteggbreen er en av de største isbreene på Norges fastland. Breen ligger i Breheimen nasjonalpark mellom Jostedalsbreen og Harbardsbreen. Nordøst for breen ligger fjellet Grånosi.


== Referanser ==


== Se også ==
Liste over norske isbreer
Gihtsejiegŋa

Gihtsejiegŋa (lulesamisk) er en av de største isbreene på Norges fastland.


== Se også ==
Liste over norske isbreer
Frostisen

Frostisen (nordsamisk: Ruostajiekŋa) er en av de største isbreene på Norges fastland.
Den ligger i et område som var del av Ballangen og gamle Narvik kommune i Nordland, og dekker et areal på 25 kvadratkilometer.
Det er også navnet på tre fjelltopper som ligger nord for isbreen; Frostisen (1 724 moh), Nordøstre Frostisen (1 676) og Østre Frostisen (1 642). Frostisen er også navnet på reinbeitedistriktet som inneholder disse fjelltoppene.


== Se også ==
Norges isbreer
Liste over Norges høyeste fjell


== Fotnoter ==


== Referanser ==
Fylkesvei 704

Fylkesvei 704 (Fv704) går mellom Heimdal og Brøttem i Trondheim. Veiens lengde er 15,8 km.
Den tar av fra europavei 6 ved Kvennild i Heimdal og går sørøstover til Brøttem.
Før 1. januar 2010 var veien riksvei, etter at regionsreformen trådte i kraft har den status som fylkesvei.


== Kommuner og knutepunkter ==


=== Trøndelag fylke ===

TrondheimBrøttemsvegen 


== Referanser ==


== Eksterne lenker ==
Vegvesenets vegkart
Vegliste Trøndelag, oktober 2018

(no) Statens vegvesen – trafikkmeldinger Fv704
(no) Statens vegvesen – trafikkmeldinger
Arak (brennevin)

Arak er en alkoholholdig drikk som typisk nytes i Midtøstens land omkring det østlige Middelhavet, i områder som Palestina, Israel, Jordan, Libanon, Syria og Tyrkia.
Drikken er klar og farveløs med smak av anis, og går over til en melkelignende substans ved tilsetning av vann. Alkoholinnholdet varier fra 40-80%. Det finnes lignende drikker i Hellas som går under navnet ouzo og i Tyrkia som rakı.

Arak kan fremstilles på mange forskjellige måter, både i småskala og industrielt. Antall ganger man gjentar destilleringen varierer. Det lages på druedestillat i Midtøsten, særlig er dette utbredt i Libanon. I Sudan lager man arak av daddelsaft, på Sri Lanka og i India bruker man palmesaft, i Mongolia bruker man gjæret hestemelk, mens det i Indonesia er vanlig å fremstille arak av sukkermelasse og kaker av tørket ris.Feilprodusjon kan medføre arak som inneholder den livsfarlige giften metanol, og særlig i Indonesia advares turister om å drikke arak. I enkelte muslimske land er både fremstilling og inntak av arak forbudt ved lov.Punsj lages ofte med arak som ingrediens, og det brukes også i sjokolade og i is.


== Referanser ==


== Eksterne lenker ==
(en) Arak (drink) – kategori av bilder, video eller lyd på Commons 
Massaya.com
Fylkesvei 705

Fylkesvei 705 (Fv705) går mellom Hell i Stjørdal og Brekken i Røros. Veiens lengde er 143,6 km.Den tar av fra fylkesvei 950 ved Hell og går sørover forbi østenden av Selbusjøen til Selbu sentrum, videre retning sørøst til Tydal. Fra Tydal går veien sørover til Aursunden og østover langs Brekkfjorden til Brekken der den møter fylkesvei 31.
Før 1. januar 2010 var veien riksvei, etter at regionsreformen trådte i kraft har den status som fylkesvei. 2014 ble strekningen mellom Hell og Trondheim lufthavn overført til fylkesvei 950.Veien følger den urgamle Romboleden fra svenskegrensen ved Stugudalen til Trondheim som ble brukt av pilegrimer til fots eller med ridehest under middelalderen.


== Kommuner og knutepunkter ==


=== Trøndelag fylke ===

StjørdalSelbuvegen 

SelbuSelbuvegen 

TydalTydalsvegen 

Stugudalsvegen 

RørosRidalsveien 

Aursundveien 


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv705
(no) Statens vegvesen – trafikkmeldingerRute 705, Tydal turistkontor m.fl.
Roberto Tucci

Roberto Tucci (født 19. april 1921 i Napoli i Italia, død 14. april 2015 i Roma) var en av Den katolske kirkes kardinaler, og en av de få kardinaler som ikke er bispeviet.


== Liv og virke ==


=== Bakgrunn ===
Han ble født i Napoli, og døpt i den anglikanske kirke - hans engelske mor tilhørte denne kirke. Senere ble han som 13-åring døpt sub contio i den katolske kirke. Under hele sitt liv satte han den angliksnske form for kristendom høyt, og var i det hele tatt svært åpen mot den engelskspråklige verden.


=== Jesuitt, prest ===
Tucci trådte etter skoletiden som 15-åring inn i jesuittordenens novisiat, og fikk etter den prestelige grunnutdannelse prestevielsens sakrament i 1950. Etter videre studier tok han doktorgraden i filosofi i Napoli, og doktorgraden i teologi i Roma.
Så fulgte noen år i vanlig sjelesorg. Deretter ble han redaktør og utgiver at det italienske katolske tidsskriftet La Civiltà Cattolica, og deltok under annet vatikankonsil som sakkyndig innen området katolsk sosiallære. Senere ble han rådgiver for Vatikanet i sosiale spørsmål. Fra 1961 til 1982 var han stedfortredende president for den italienske katolske presseforening, og i årene 1967–1969 var han generalsekretær for jesuitterordenens italienske provins.
I 1973 utnevnte pave Paul VI ham til administrerende direktør for Radiovaticana. Han var i denne post til 1985. Han var også medlem av styret for Georgetown University i Washington fra 1977 til 1983. I mange år, siden tiden han virket i Vatikanradioen og fremover, var Roberto Tucci reiseplanlegger og -ledsager for pave Johannes Paul IIs utenlandsreiser. Han var blant annet med på å planlegge pavens reise til de fem nordiske land i 1989. Arbeidet medførte planleggingsbesøk i forkant, ofte flere ganger, og ledsagelse av paven under selve reisene.


=== Kardinal ===
Pave Johannes Paul II kreerte ham til kardinal i 2001, med Sant'Ignazio som tittelkirke. Han bad om å bli fritatt fra den sedvanlige bispevielse som gis til kardinaler som ikke innehadde denne.


== Referanser ==


== Eksterne lenker ==
Fyldige kardinalsbigrafier på norsk – katolsk.no
Biografi på The Cardinals of the Holy Roman Church
Elita Löfblad

Helita «Elita» Mariam Löfblad Letelier (født 16. august 1980 i Chile) er en svensk modell og reality-tv-deltaker. Hun er pr. 2008 sjefredaktør for nettstedet lifestockholm.se.Hun er nå mest kjent for sin deltagelse i Big Brother 2005, der hun ble værende i 100 dager til hun ble utstemt av seerne bare to uker før finalen. Inne i huset innledet hun også omsider et forhold til Klas Andersén, etter at paret ble lurt inn i hverandres armer av den norske modellen Aylar Lie.I september 2005 ble Löfblad lansert som en av jentene i «Team Aylar», som er Aylar Lies eget team av glamourmodeller. Hun har før dette vært nakenmodell i nakenblader som Playboy og de svenska Slitz og Moore. Hun har også deltatt i en mykpornofilm ved navn «Toy Soldiers Exposed».Löfblad vokste opp i Vällingby i Stockholm. Hun er utdannet som spa- og hudterapeut.


== Referanser ==


== Eksterne lenker ==
(en) Elita Löfblad på Internet Movie Database 
(sv) Löfblads blogg
Google Søk

Google-søk (eller Google Web Search) er Googles mest kjente tjeneste, og er verdens desidert største søkemotor med over 200 millioner søk hver dag. Google har over 8 milliarder sider indeksert på sine tjenere, som søkemotoren søker gjennom. De fleste andre av Googles tjenester ligger under Google-søk, deriblant Bildesøk og Froogle. Man antar at så mange som 80 % av alle Internettbrukerne benytter seg av Google Søk.
Når man utfører et søk med Google Søk, vil man som oftest få de mest relevante søkeresultatene først. Dette gjøres med en sofistikert evaluering av websider (PageRank), som Google ikke røper helt, for å forhindre sikkerhetstrusler og utnyttelser av systemet. Den baserer seg blant annet på hvor mange sider som lenker til det ene søkeresultatet, og hvor høy anseelse disse sidene har. Hvis for eksempel BBC lenker til en webside, vil denne lenken gi større utslag enn en lenke fra en tvilsom side som veldig få lenker til.
Det har skjedd utnyttelser av Google Søks system. Etter at George Bush ble innsatt som amerikansk president, lenket en mengde sider til Bushs valgkampsider, med lenketittelen «The greatest mistake». Når man da søkte på «The greatest mistake» på Googles søkemotor, fikk man som første resultat Bushs valgkampsider.


== Undertjenester av Google Søk ==
Google Bildesøk
Froogle
Google Grupper (Usenet)
Google Katalog
Google Maps
Google Suggest


== Se også ==
Google
Søkemotoroptimalisering


== Eksterne lenker ==
(mul) Offisielt nettsted 
(en) Offisiell blogg 
(en) Google Search – kategori av bilder, video eller lyd på Commons
Google Toolbar

Google Toolbar (Eller Google verktøylinje) er produsert av Google og er et tillegg til Internet Explorer eller Firefox sin verktøylinje. Denne kan blant annet blokkere Popup-vinduer fra å åpne seg. Videre gir den lett tilgang til Google-søkemotoren på toppen av verktøylinja slik at man slipper å besøke Googles nettsider for å søke.


== Eksterne lenker ==
Offisielt nettsted 
(en) Google Toolbar – kategori av bilder, video eller lyd på Commons
Konsistoriet juni 1979

Konsistoriet juni 1979 var det første konsistorium hvor pave Johannes Paul II kreerte kardinaler. Det ble holdt 30. juni 1979 i Vatikanet. 
Det ble kreert femten kardinaler, hvorav en in pectore, det vil si at hans navn ble holdt hemmelig. Ved konsistoriet juni 1991 ble det annonsert at dette var Ignatius Kung Pin-mei fra Folkerepublikken Kina.


== Kilder ==
John Paul II (1978-2005) – The Cardinals of the Holy Roman Church Arkivert 29. januar 2015 hos Wayback Machine., besøkt 18. november 2015
Google Desktop

Google Desktop var en tjeneste utviklet og lansert av internettselskapet Google. Brukeren kunne anvende Google Desktop til å søke etter innhold på sin egen PC. 
Den kunne søke i loggene til flere typer programvare, deriblant Outlook Express, Microsoft Word, Microsoft Excel, Microsoft PowerPoint, Internet Explorer, PDF-filer, bilder, Mozilla Firefox og  Mozilla Thunderbird. 
Tjenesten ble avviklet i september 2011.


== Se også ==
Google


== Referanser ==


== Eksterne lenker ==
Offisielt nettsted
Google Bilder

Google Bilder (også kalt Google Bildesøk; engelsk: Google Images) er Googles søkemotor for bilder, og er tilgjengelig sammen med Google Søk. Bildesøkemotoren ble introdusert 12. juli 2001 på grunn av en høy pågang av internettbrukere som så etter bilder av en grønn Versace-kjole som Jennifer Lopez gikk med i løpet av Grammy-utdelingen i februar 2000.Google har lagret mer en 880 millioner forminskede versjoner av bilder på sine filtjenere som søkemotoren søker i. Nøkkelordene for bildesøket er både filnavnene til bildene, lenketekster som peker til bildene og tekst som står ved siden av bildet.
Tidlig i 2007 ble det lansert et nytt brukergrensesnitt Google Bilder hvor det meste av informasjonen om et bilde var usynlig helt til man plasserte musepekeren over den forminskede versjon. Etter et par uker ble det gamle brukergrensesnittet gjeninnført.


== Se også ==
Picsearch
Froogle


== Referanser ==


== Eksterne lenker ==
Offisielt nettsted 
(en) Google Images – kategori av bilder, video eller lyd på Commons
Google Shopping

Google Shopping er Googles søkemotor for netthandel, som ble lansert under navnet Froogle i desember 2002. Søkemotoren gjør det mulig for kunder å søke på produkter på flere forskjellige nettbutikker og sammenligne priser.


== Se også ==
Google
Google Bildesøk


== Eksterne lenker ==
Offisielt nettsted 
Offisiell blogg
Mohammed Daoud Khan

Sardar Mohammed Daoud Khan (født 18. juli 1909, død 28. april 1978) var en pashto statsmann og president av Republikken Afghanistan fra 1973 til han ble myrdet i 1978 i en revolusjon ledet av det afghanske kommunistpartiet.
17. juli 1973 tok Daoud makten fra sin fetter kong Mohammed Zahir Shah og proklamerte Afghanistan som republikk. 
Daoud er kjent for sin endringspolitikk, særlig når det gjelder kvinners rettigheter, og for å sette i gang to femårs moderniseringsplaner (1956–1961 og 1962–1967 da han var statsminister under kong Zahir og en sjuårsplan i 1976 da han var president. Mye av hjelpen til disse planene kom fra Sovjetunionen.
Daoud og de fleste av hans familie ble myrdet 28. april 1978, dagen etter at den marxistiske revolusjonen som etablerte Afghanistans demokratiske Republikk startet.


== Referanser ==
Louise Windsor

Louise Windsor (født Louise Alice Elizabeth Mary; 8. november 2003 på Frimley Park Hospital i Surrey) er et medlem av den britiske kongefamilien. 
Hun er datter av prins Edward, som er dronning Elizabeths yngste sønn, og av grevinne Sophie. Louise er nummer 15 i arvefølgen til den britiske tronen.Louise omtales formelt som Lady. Det har vært diskusjon rundt dronningens valg av Louises tittel, ettersom hun egentlig skulle hatt tittelen Hennes Kongelige Høyhet Prinsesse Louise av Wessex, på samme måte som prins Andrews døtre er prinsesser. Det har likevel ikke blitt gjort noen endring av tittelen.


== Referanser ==
Alexandre do Nascimento

Alexandre do Nascimento (født 1. mars 1925 i Malanje  i Angola) er en av Den katolske kirkes kardinaler, og var erkebiskop av Luanda.


== Liv og virke ==


=== Bakgrunn ===
Alexandre do Nascimento fikk utdannelse ved presteutdannelse ved presteseminarer i Banglas, Malanje og Luanda, og ble så sendt til studier i Roma ved Det pavelige universitet Gregoriana i 1948 der han tok lisensiat i teologi.  


=== Prest ===
Han ble presteviet i Roma i 1952.
I 1953 vendte han tilbake til Angola og arbeidet som professor i dogmatikk ved presteseminaret i Luanda, og var også ansvarlig for stedets katolske avis og medansvarlig ved en katolsk radiostasjon. Ved siden av dette var han også sjelesørger for havnearbeidere, og skrev prekener for katedralen i Luanda.
Fra 1961 til 1971 virket han som prest i den portugisiske hovedstaden Lisboa, der han også studerte jus.
I 1971 ble han generalsekretær for Caritas Angola såvel som officialis for den kirkelige domstol i Luanda. Han underviste også i moralteologi ved et institutt for sosialarbeid.


=== Biskop, erkebiskop ===
I  1975 ble han utnevnt av pave Paul VI til biskop av Malanje, og to år senere ble han erkebiskop av  Lubango. Under et menighetsbesøk ble han i oktober 1982 bortført av geriljastyrker, men løslatt etter én måned.


=== Kardinal ===
Pave Johannes Paul II kreerte Alexandre do Nascimento til kardinal i februar 1983. Han ble utnevnt til erkebiskop av Luanda den 16. februar 1986. I 2001 fratrådte han dette embedet av aldersgrunner.
Kardinal do Nascimento fylte 80 år og mistet dermed retten til å stemme ved pavevalg bare én måned før pave Johannes Paul II døde den 2. april 2005.


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Pave Klemens XIII (1693-1769) *1743
Kardinal Giovanni Francesco Albani (1720-1803) *1760
Kardinal Carlo Rezzonico den yngre (1724-1799) *1773
Kardinal Antonio Dugnani (1748-1818) *1785
Erkebiskop Jean-Charles de Coucy (1746-1824) *1790
Kardinal Gustave-Maximilien-Juste de Croÿ-Solre (1773-1844) *1820
Biskop Charles-Auguste-Marie-Joseph Forbin-Janson (1785-1844) *1824
Kardinal François-Auguste-Ferdinand Donnet (1795-1882) *1835
Biskop Charles-Emile Freppel (1827-1891) *1870
Kardinal Louis-Henri-Joseph Luçon (1842-1930) *1888
Kardinal Charles-Henri-Joseph Binet (1869-1936) *1920
Kardinal Maurice Feltin (1883-1975) *1928
Kardinal Jean-Marie Villot (1905-1979) *1954
Erkebiskop Giovanni De Andrea (1928-2012) *1975
Kardinal Alexandre do Nascimento (1925- ) *1975


== Referanser ==


== Eksterne lenker ==
Fyldige kardinalsbiografier på norsk – katolsk.no
Biografi på The Cardinals of the Holy Roman Church
Boone Carlyle

Boone Carlyle er en fiktiv figur i den amerikanske TV-serien Lost, en seire som fortalte om en rekke overlevende etter en flystyrt på en mystisk øy i Stillehavet. Boone, som ble spilt av Ian Somerhalder, er introdusert allerede i første episode som stebroren av en annen overlevende i krasjet, Shannon Rutherford (spilt av Maggie Grace). Han forsøker å bidra så mye som han kan med å bedre levevilkårene til de overlevende og blir til sist tatt hånd om av John Locke som en farsfigur (spilt av Terry O'Quinn).
Ulikt mange av de andre figurene i serien i løpet av den første sesongen, som fikk sin rolle omskrevet basert på skuespillerne selv, var Boone hovedsakelig den samme figuren gjennom hele produksjonen fra planleggingen og til filmingen. Hans rolle ble generelt godt tatt imot av filmkritikere og fans. USA Today beskrev ham som en «umoden, privilegert ung mann som streber etter modenhet.» Han rolle ble dog tatt livet av da han dør fra skader etter å ha styrtet i et (annet) fly.


== Referanser ==


== Se også ==
Liste over rollefigurer i Lost


== Eksterne lenker ==
«Boone Carlyle» på Lost Wiki